**Τα ρήματα**

Οι λέξεις που δείχνουν ότι ένα πρόσωπο, ζώο ή πράγμα κάνει ή παθαίνει κάτι ονομάζονται **ρήματα**. Για παράδειγμα, τρέχω, απλώνω, ράβω, μαγειρεύω, ζωγραφίζω, ανεβαίνω, χτενίζομαι, πνίγομαι, κρατιέμαι, κοιμάμαι κ.ά. Έτσι, φαίνεται ότι οι καταλήξεις των ρημάτων, εκτός από το -ω, είναι -ωνω, -άβω, -ευω, -ιζω και -αινω. Αυτά τα ρήματα ανήκουν στην Ενεργητική Φωνή. Τα ρήματα που τελειώνουν σε -ομαι, -ιεμαι και -αμαι ανήκουν στην Παθητική Φωνή.

Τα **ρήματα** κλίνονται σύμφωνα με τα παρακάτω παραδείγματα:

|  |  |  |  |  |  |  |  |
| --- | --- | --- | --- | --- | --- | --- | --- |
| **Ενεργητική Φωνή** | | | | | | | |
| **Ενικός Αριθμός** | | | | | | | |
| **α πρόσωπο** | **Εγώ** | τρέχ**ω** | απλών**ω** | ράβ**ω** | μαγειρεύ**ω** | ζωγραφίζ**ω** | ανεβαίν**ω** |
| **β πρόσωπο** | **Εσύ** | τρέχ**ει**ς | απλών**ει**ς | ράβ**ει**ς | μαγειρεύ**ει**ς | ζωγραφίζ**ει**ς | ανεβαίν**ει**ς |
| **γ πρόσωπο** | **Αυτός** | τρέχ**ει** | απλών**ει** | ράβ**ει** | μαγειρεύ**ει** | ζωγραφίζ**ει** | ανεβαίν**ει** |
| **Πληθυντικός Αριθμός** | | | | | | | |
| **α πρόσωπο** | **Εμείς** | τρέχουμ**ε** | απλώνουμ**ε** | ράβουμ**ε** | μαγειρεύουμ**ε** | ζωγραφίζουμ**ε** | ανεβαίνουμ**ε** |
| **β πρόσωπο** | **Εσείς** | τρέχετ**ε** | απλώνετ**ε** | ράβετ**ε** | μαγειρεύετ**ε** | ζωγραφίζετ**ε** | ανεβαίνετ**ε** |
| **γ πρόσωπο** | **Αυτοί** | τρέχουν | απλώνουν | ράβουν | μαγειρεύουν | ζωγραφίζουν | ανεβαίνουν |

Το **α πρόσωπο** στον **Ενικό Αριθμό**, που έχει μπροστά τη λέξη «**Εγώ**», γράφεται ΠΑΝΤΑ με ωμέγα (**ω**).

Το **β** και **γ πρόσωπο** στον **Ενικό Αριθμό**, που έχουν μπροστά τις λέξεις «**Εσύ**» και «**Αυτός** ή **αυτή** ή **αυτό**» αντίστοιχα, γράφονται ΠΑΝΤΑ με έψιλον γιώτα (**ει**).

* Γι’ αυτό θυμάμαι το ποιηματάκι: «**Ρήμα** και ωμέγα (**ω**) φίλοι κολλητοί με το έψιλον γιώτα (**ει**) θα τους δεις μαζί.»

Το **α** και **β πρόσωπο** στον **Πληθυντικό Αριθμό**, που έχουν μπροστά τις λέξεις «**Εμείς**» και «**Εσείς**» αντίστοιχα, γράφονται ΠΑΝΤΑ με έψιλον (**ε**).

* Γι’ αυτό θυμάμαι το ποιηματάκι: «Στο **Εμείς** και στο **Εσείς** πάντα έψιλον (**ε**) θα δεις.»

|  |  |  |  |  |
| --- | --- | --- | --- | --- |
| **Παθητική Φωνή** | | | | |
| **Ενικός Αριθμός** | | | | |
| **α πρόσωπο** | **Εγώ** | χτενίζομ**αι** | κρατιέμ**αι** | κοιμάμ**αι** |
| **β πρόσωπο** | **Εσύ** | χτενίζεσ**αι** | κρατιέσ**αι** | κοιμάσ**αι** |
| **γ πρόσωπο** | **Αυτός** | χτενίζετ**αι** | κρατιέτ**αι** | κοιμάτ**αι** |
| **Πληθυντικός Αριθμός** | | | | |
| **α πρόσωπο** | **Εμείς** | χτενιζόμαστ**ε** | κρατιόμαστ**ε** | κοιμόμαστ**ε** |
| **β πρόσωπο** | **Εσείς** | χτενίζεστ**ε** | κρατιέστ**ε** | κοιμάστ**ε** |
| **γ πρόσωπο** | **Αυτοί** | χτενίζοντ**αι** | κρατιούντ**αι** | κοιμούντ**αι** |

Αν παρατηρήσεις πως κλίνονται τα ρήματα στην **Παθητική Φωνή**, θα δεις ότι όλα τελειώνουν σε άλφα γιώτα (**αι**), εκτός από το **Εμείς** και το **Εσείς** που γράφονται με έψιλον (**ε**), όπως είπαμε και παραπάνω.

**Ασκήσεις:**

1. Να βάλεις τα παρακάτω ρήματα στην κατάλληλη στήλη ανάλογα με την κατάληξή τους.

κατεβαίνω ποτίζω πηγαίνω ταξιδεύω μαθαίνω

δουλεύω ζεσταίνομαι καθαρίζω σιδερώνω μεγαλώνω

μαυρίζω πιστεύω μαλώνω στολίζομαι σέρνομαι

|  |  |  |  |  |
| --- | --- | --- | --- | --- |
| **-ωνω** | **-ευω** | **-ιζω** | **-αινω** | **-μαι** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

1. Να κλίνεις: παίζω και παίζομαι.

|  |  |  |
| --- | --- | --- |
| **Ενεργητική Φωνή** | | |
| **Ενικός Αριθμός** | | |
| **α πρόσωπο** | **Εγώ** |  |
| **β πρόσωπο** | **Εσύ** |  |
| **γ πρόσωπο** | **Αυτός** |  |
| **Πληθυντικός Αριθμός** | | |
| **α πρόσωπο** | **Εμείς** |  |
| **β πρόσωπο** | **Εσείς** |  |
| **γ πρόσωπο** | **Αυτοί** |  |

|  |  |  |
| --- | --- | --- |
| **Παθητική Φωνή** | | |
| **Ενικός Αριθμός** | | |
| **α πρόσωπο** | **Εγώ** |  |
| **β πρόσωπο** | **Εσύ** |  |
| **γ πρόσωπο** | **Αυτός** |  |
| **Πληθυντικός Αριθμός** | | |
| **α πρόσωπο** | **Εμείς** |  |
| **β πρόσωπο** | **Εσείς** |  |
| **γ πρόσωπο** | **Αυτοί** |  |

1. Να φτιάξεις ρήματα από τις παρακάτω λέξεις.

|  |  |
| --- | --- |
| **εξέταση** | **Εγώ** |
| **κρύο** | **Εγώ** |
| **στρώμα** | **Εγώ** |
| **μαγεία** | **Εγώ** |
| **σκούπα** | **Εγώ** |
| **βαφή** | **Εγώ** |

1. Να κυκλώσεις τα ρήματα στις παρακάτω προτάσεις.

Ο γιατρός εξετάζει τον ασθενή.

Η Μαρία διαβάζει ένα περιοδικό και η αδερφή της γράφει μια έκθεση.

Τα λουλούδια ανθίζουν στον κήπο.

Η μαμά μου δουλεύει σε εργοστάσιο.

Εγώ και οι φίλοι μου βλέπουμε τηλεόραση.

Εγώ έφτασα πρώτος στο κυλικείο και εσύ ήρθες μετά.